《杏林丹室为医士吴孟森题》
宋代·邓林

勾漏遗踪不可求，一庵筑傍杏林幽。花残红雨帘前落，药熟彤霞鼎面浮。

富贵谁能饶白发，市城今喜有丹丘。光阴自箭催人老，借问长生可学不。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。